OzLabs/hebrew-wiki-articles huggingface dataset:
מושבת תיקון

מושבת תיקון (ברוסית, "Исправительная колония" ובראשי תיבות מקובלים, "ИК") הוא סוג של מתקן כליאה הנפוץ ברוסיה ובכמה ממדינות ברית המועצות לשעבר. מושבות כאלה משלבות מתקן עונשין עם עבודות חובה.<ref>Encyclopedia of Soviet Law (1985) , section "Penitentiary Institutions"</ref> מערכת מושבות העונשין מקורה בשנת 1929<ref>
</ref><ref>
11 июля 1929 г.: постановление Совета народных комиссаров СССР «Об использовании труда уголовно-заключенных» [Act of the Soviet of Peoples' Commissars of the USSR "Concerning the use of the labor of criminal prisoners", 11 July 1929]
</ref> בהקמת מחנות העבודה של הגולאג. לאחר 1953, מושבות התיקון בברית המועצות התפתחו כתחליף למערכת מחנות העבודה של סטלין.

== ברית המועצות ==
בשנים האחרונות של ברית המועצות, פעילות מושבות התיקון עוגנה בסעיף 11 לחוק העבודה המתקנת והיו מיועדות לאסירים מבוגרים (16 שנים ומעלה). המושבות סווגו לפי משטר החומרה: מושבות בעלות משטר רגיל, מושבות מחוזקות, מושבות קפדניות ומושבות מיוחדות (колонии общего, усиленного, строгого, особого режимов, колонии-пое). לאסירות סווגו רק רק מחנות רגילים ומחמירים.<ref name="els">Encyclopedia of Soviet Law (1985) ISBN&nbsp;90-247-3075-9, section "Penitentiary Institutions"</ref>

מושבות התיקון היו מוסדות שהוצגו בשנות השישים לאסירים עם התנהגות טובה ששירתו לפחות חצי מתקופת המאסר והיו זכאים לשחרור מוקדם. האסירים חיים ללא שמירה אך תחת תצפית ומותר להם לנוע באופן חופשי יחסית ואף לנהל חיי משפחה.

== רוסיה ==
מבין ארבעת סוגי המתקנים של מערכת הכלא ברוסיה, מושבת תיקון היא הנפוצה ביותר, עם 760 מוסדות כאלה נכון לשנת 2004. בשנת 2012 דיווח שירות בתי הסוהר הפדרלי הרוסי כי 585,000 אסירים מרצים עונשים במושבות התיקון, מספר הגבוה יותר מ-260,000 האסירים שהוחזקו במתקני מאסר סגורים.<ref name="Kapustina">Olga Kapustina, [http://www.dw.com/en/everyday-life-in-a-russian-penal-colony/a-17131773 Everyday life in a Russian penal colony], Deutsche Welle (October 2, 2013).</ref>

משטרי מושבות התיקון מסווגים כחמורים / מיוחדים מאוד, קפדניים, רגילים ופתוחים, תלוי בחומרת העונש שהוטלה על אסיר.<ref name="harshest"></ref> כאשר אינם במנותק, אסירים נדרשים להשתתף בעבודות שונות, באזורי הייצור של המושבות, בהם האסירים מרוויחים שכר שמשולם למושבה לצורך אחזקתה.

המושבה מאורגנת באופן כזה שהנהלת הכלא ממנה אחראי לתפקיד שמירת הסדר וקשר עם הנהלת הכלא. הממונה נתמך על ידי ועדי אסירים שונים האחראים על בריאות ובטיחות, ניקיון, חסכון באנרגיה וכן ייעוץ פסיכולוגי לאסירים. לאסירות מאורגנת פעילות תרבותיות וחברתית, כולל תחרויות יופי שנתיות (המכונות בשמות כמו "מיס המושבה" ו"מיס האישיות").

ארגוני זכויות אדם מתחו ביקורת על תנאי זכויות האדם הירודים במושבות הכלא הרוסיות. אסירים רבים אינם רואים את משפחותיהם במשך עשרות שנים.<ref></ref>

==ראו גם==
*מושבת עונשין
== הערות שוליים ==

קטגוריה:רוסיה: בתי סוהר
קטגוריה:ענישה
קטגוריה:כליאה
כלא קולפינו

תהליך הקמת אחד הבניינים של הכלא.
תא כלא בבנייה.
כלא קולפינו הוא כלא שנפתח ב-22 בדצמבר 2017, והוא מהווה תחליף למרכז המעצר הישן שנודע בשם כלא קרסטי, ממנו ירש את התצורה, כמו גם את השם הרשמי והלא רשמי ("כלא קרסטי החדש"). מתקן המאסר ממוקם בסנקט פטרבורג, במחוז המשנה קולפינו, ברחוב קולפינסקאיה 9.
== היסטוריה ==
כבר בשנות ה-90 של המאה ה-20, עלה רעיון לבנות תחליף לכלא קרסטי, עקב הצפיפות הרבה בו. אחת ממטרות הפרויקט הייתה העברת האסירים ממרכז העיר סנקט פטרבורג, אל פרברי העיר. כך, בניית הכלא החדש החלה בשנת 2007.

הבנייה התקדמה באטיות מסיבות של אי-מימון וגם מבעיות טכניות וביורוקרטיות שונות. האדמה שנבחרה לבניית הכלא נמצאת לא רחוק מתחנת הרכבת אוקטיברסקאיה, במרחק קילומטר אחד מתחנת קולפינו. לאחר הכנת השטח החלה בניית הכלא עצמו. הבניינים עצמם הוקמו כבר בשנת 2010, אך מסירתם לשירות בתי הסוהר הפדרלי עוכבה שנים רבות. שניים משמונת הבניינים המתוכננים לא נבנו כתוצאה מליקויי בנייה. לכלא החדש יש שני קווי דמיון עם כלא קרסטי הישן. הראשונה היא התצורה, כתוצאה ממנה קיבל את שמו הלא רשמי "כלא קרסטי בחדש", אך בניגוד לכלא הישן, בו היו מבנים בני ארבע קומות, הכלא החדש כולל שמונה קומות. בדומה לכלא הישן, יש מרתף רב קומות, אך בניגוד אליו, גם מקלט תת-קרקעי. מבני הכלא מאסיביים וגדולים. ההיקף עצמו הוא שתי גדרות בטון בגובה של כמה מטרים. כושר התכולה של בית הסוהר הוא 4,000 איש; ארבעה אנשים בתא סטנדרטי אחד. השירותים בתאים מופרדים מן החלק העיקרי של התא על ידי דלת, השירותים עצמם דומים לעגלות, עשויות מתכת ופלסטיק כדי למנוע ונדליזם. את הבניינים מחברים מסדרונות ובכלא יש 11 קומות מעל הקרקע, התופסים יותר מ-30 הקטאר משטח הכלא הכולל, לכל הבניינים יש חיבורים זה לזה באמצעות מסדרונות מבלי שיהיה צורך לחצות את הרחוב בחורף.

הכלא ממוקם רחוק ככל האפשר ממרכז העיר ונמצא כמעט על גבול מחוז המשנה קולפינו של העיר ומחוז המשנה טוסנו שבמחוז לנינגרד הסמוך, עם זאת, כמה מושבות תיקון נמצאות קרוב יותר למרכז העיר ומיועד לאסירים שניתן להם גזר דינם. למרות הקרבה למסילת הרכבת, אין דרכי גישה אליה, מה שמסבך את הובלת האסירים אליה.

לאחר פתיחת הכלא החדש הופיע קו אוטובוס מספר 389 מתחנת קולפינו לבית הכלא החדש, כמו גם קו מספר 268, שבעבר הוביל מתחנת המטרו ריבצקוי לספיורני ועובר כעת אל הכלא החדש. לאחר פתיחת הגשר הדרומי עם התמשכות בניית הכלא, השתנה גם תוואי אוטובוס מספר 328.

== קישורים חיצוניים ==

* 
* [http://fsin.su/news/detail.php?ELEMENT_ID=363271&sphrase_id=1295760 מידע על עבודות הבנייה]
* [https://www.youtube.com/watch?v=fMlQ-IfPPrc החל אכלוס כלא קולפינו], דיווח בערוץ זבזדה
קטגוריה:סנקט פטרבורג: מבנים
קטגוריה:רוסיה: בתי סוהר
קטגוריה:2017 ברוסיה
יחסי האיטי–יפן

כוחות סיוע יפנים בהאיטי
יחסי האיטי–יפן הם היחסים הדיפלומטיים בין רפובליקת האיטי לבין יפן. שתי המדינות כוננו יחסים דיפלומטיים רשמיים באפריל 1956.

== סחר ==
בשנת 2017, שוויו של הייצוא היפני להאיטי עמד על 7.3 מיליארד ין. באותה השנה, שוויו של היבוא היפני מהאיטי עמד על 455 מיליון ין.

== ביקורים רמי דרג ==
=== מהאיטי ליפן ===
* דצמבר 2012 – נשיא האיטי לשעבר, מישל מרטלי.

== אוכלוסייה משותפת ==
על פי הלשכה היפנית המרכזית לסטטיסטיקה, באוקטובר 2017 חיו בהאיטי שלושים ושניים אזרחי יפן. לעומת זאת, ביוני 2018 התגוררו ביפן שלושים ואחד אזרחי האיטי.

== נציגויות דיפלומטיות ==
* האיטי מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה.
* יפן מיוצגת בהאיטי בדרג השגרירות באמצעות שגרירות רשמית שהיא מחזיקה בפורט או פרינס, בירת המדינה.

== קישורים חיצוניים ==

* [https://www.mofa.go.jp/region/latin/haiti/data.html יחסי האיטי–יפן], באתר משרד החוץ היפני

== הערות שוליים ==
רפאל צ'אסקובסקי

רפאל צ'אסקובסקי בקונגרס [[מפלגת העם האירופית במלטה, 2017.]]
רפאל קז'ימייז' צ'אסקובסקי (בפולנית: Rafał Kazimierz Trzaskowski; נולד ב-17 בינואר 1972) הוא פוליטיקאי פולני וראש העיר הנוכחי של ורשה. הוא גם חוקר מדע המדינה המתמחה בלימודי אירופה.
== חייו ==
צ'אסקובסקי סיים את לימודיו במכון ליחסים בינלאומיים באוניברסיטת ורשה ובמכללת אירופה בנטולין. הוא עבד כמתרגם סימולטני ומורה לאנגלית. הוא הרצה גם בבית הספר הארצי למינהל ציבורי ובקולגיום סוויטאס. הוא סיים את הדוקטורט בשנת 2004, עובד באוניברסיטה, וגם אנליסט. בעבר הוא למד בארצות הברית ובאוסטרליה, ושולט בכמה שפות זרות.<ref></ref>

הוא כיהן כחבר בפרלמנט האירופי (2009–2013), שר המינהל והדיגיטציה (2013–2014) וכן כמזכיר המדינה במשרד החוץ הפולני (2014–2015). הוא נבחר לסיים בשנת 2015. בבחירות המקומיות בפולין אוקטובר 2018 התמודד על ראשות עיריית ורשה מטעם הקואליציה האזרחית (פולין). צ'אסקובסקי גבר על מועמד חוק וצדק וקיבל 57 אחוז מהקולות בסיבוב הראשון והיה לראש עיריית ורשה.

ב-15 במאי 2020 הוא נבחר למועמד הקואליציה האזרחית (פולין) לבחירות לנשיאות פולין.<ref></ref> בבחירות שנערכו ביוני 2020 העפיל לסיבוב השני עם הנשיא המכהן אנדז'יי דודה, לאחר שזכה ב-30.4% מהקולות, אך הפסיד בסיבוב השני עם 48.9 אחוז (למעלה מ-10 מיליון קולות) מול 51.1 שקיבל יריבו, אנדז'יי דודה ממפלגת חוק וצדק השמרנית.

== קישורים חיצוניים ==

* 

== הערות שוליים ==

קטגוריה:מקבלי אות לגיון הכבוד
קטגוריה:בוגרי אוניברסיטת ורשה
קטגוריה:ראשי עיריית ורשה
קטגוריה:פולנים שנולדו ב-1972
מוחמד מחמוד חליל

מוחמד מחמוד ח'ליל (בערבית: محمد محمود خليل; 1877, קהיר – 27 בדצמבר 1953, פריז) היה משפטן, פוליטיקאי ואספן אמנות מצרי. כיהן כשר החקלאות ונשיא הסנאט המצרי. לאחר מותו הפך ביתו בקהיר למוזיאון מוחמד מחמוד ח'ליל, ובו חלק מאוסף האמנות שלו. לעיתים קרובות מופיע בצמוד לשמו תואר הכבוד ביי.

==ביוגרפיה==
מחמוד מחמוד ח'ליל נולד בקהיר בשנת 1877 למשפחה מצרית עשירה, שהייתה בעלת אדמות חקלאיות רבות. הוא למד חקלאות. לאחר מכן נסע לפריז ללימודי משפטים בסורבון. בשנת 1903 נשא את אמיליין הקטור לוס, שהיית זמרת ורקדנית. הוא שב עם אשתו לקהיר וחי באחוזתו הפרטית בגיזה. הוא פתח משרד לעריכת דין והחל לשבת בדירקטורים שונים של חברות מצריות גדולות, בהן "בנק החקלאות של מצרים".

בשלבב מסוים בחייו החל לאסוף יצירות אמנות מודרניות. האוסף שלו היה באותה עת אחד היפים במזרח התיכון, והוא כלל יצירות מופת של אמנות צרפתית מהמאה ה-19. בשנת 1924 הקים בקהיר את "אגודת ידידי האמנויות היפות" בקהיר, אשר איגדה את בני משפחתו של הסולטאן, בעלי הון, מהנדסים בריטים, צרפתים ואיטלקים העובדים בקהיר. החל משנת 1925 מארגנת האגודה תערוכה שנתית של ציורים מזרחיים ומערבים.

בשנת 1937 מונה לשר החקלאות במצרים. בשנת 1939 נבחר לנשיא הסנאט המצרי. בפברואר 1942 האשים אותו המלך פארוק בניסיון להקמת ממשלה חדשה, והוא הורחק מהשלטון.

לאחר מלחמת העולם השנייה התמנה לכתב האקדמיה לאמנויות יפות בפריז. בשנת 1949 פיקח על התערוכה צרפת-מצרים שאורגנה בקהיר.

מחמוד ח'ליל בילה שישה חודשים בשנה בצרפת. ב-27 בדצמבר 1953 הוא מת מהתקף לב, ללא ילדים. על פי חוקי הקוראן הוא הוריש לאשתו רבע מהונו. ביתו בגיזה והאוספים שבהם הפכו בשנת 1962 למוזיאון מוחמד מחמוד ח'ליל.

==הערות שוליים==

קטגוריה:פוליטיקאים מצרים
קטגוריה:שרי חקלאות
קטגוריה:אספני אמנות
קטגוריה:משפטנים מצרים
קטגוריה:ילידי 1877
קטגוריה:נפטרים ב-1953
Free the Universe

Free the Universe (בעברית: שלום הוא המשימה) הוא אלבום האולפן השני של ההרכב מוזיקלי האמריקאי מייג'ור לייזר.<ref name=":0"></ref> האלבום יצא לאור ב-19 באפריל 2013, על ידי חברות התקליטים וורנר מיוזיק ו-Secretly Canadian.<ref name=":0" /> מתוך האלבום יצאו שמונה סינגלים.

==רשימת רצועות==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|16 באפריל 2013
|הורדה דיגיטלית • תקליט • תקליטור
|וורנר מיוזיק גרופ • Secretly Canadian
|<ref></ref>
|}

==קישורים חיצוניים==

== הערות שוליים ==

קטגוריה:אלבומי 2013
קטגוריה:אלבומים שהופקו על ידי דיפלו
רינלדו רינלדי

רינלדו רינלדי (באיטלקית: Rinaldo Rinaldi; 1793, פדובה – 1873, רומא) היה פסל איטלקי.

==ביוגרפיה==
החל את הכשרתו בגילוף עץ אצל אביו בגיל שמונה, ובגיל ארבע עשרה החל בסיתות באבן, בגיל שמונה עשרה נשלח לאקדמיה לאמנויות יפות בוונציה אצל לאופולדו סיקוגנרה ומטייני, לאחר שנה קיבל מלגה ללמוד ברומא אצל אנטוניו קנובה, לאחר מותו של קנובה רינלדי הצטרף למועצה של הרפובליקה קצרת המועד ברומא ונעצר לזמן קצר.

היה דקאן האקדמיה של סן לוקא.

בשנת 1823 הפך רינלדי לחבר של כבוד באקדמיה לאמנויות יפות בוונציה ובאקדמיה ברומא.

בשנת 1832 הפך רינלדי לחבר באקדמיה של הפנתיאון.

ובשנת 1863 הפך רינלדי לחבר של כבוד באקדמיה לאמנויות יפות בפילדלפיה.

רינלדי עוטר על ידי פיוס התשיעי ועל ידי ויטוריו אמנואלה השני, מלך איטליה.

==גלריה==
<gallery>
Rinaldo Rinaldi-Dancer-Hermitage-3.jpg|מארי טליוני בארמיטאז'
Ronaldo Rinaldi-Erminia awaiting-Hermitage.jpg|ארמיניה מחכה בארמיטאז'
Rinaldo Rinaldi-Adonis-Gallerie dell'Accademia-Venice.jpg|אדוניס בגלריית האקדמיה בוונציה
Rinaldo rinaldi, chirone insegna ad achille a suonare la cetra, 1817.JPG|כיירון ואכילס בקא' ד'אורו בוונציה
Basilica di Santa Maria dei Frari interno - Monumento di Canova - Il Leone di Venezia in posa mesta - Rinaldo Rinaldi.jpg| האריה העצוב במונומנט לאנטוניו קנובה בבזיליקת סנטה מריה גלוריוזה דיי פרארי
Ritratto di Tiziano Vecellio di Rinaldo Rinaldi.JPG|פרוטומה של טיציאן בקא' ד'אורו בוונציה
Rinaldo rinaldi (attr.), stele funebre di pietro stecchini, 1830 ca..JPG|אסטלה לפייטרו סטצ'יני נין של אנטוניו קנובה במוזיאון הלובר
</gallery>

==קישורים חיצוניים==

קטגוריה:אמנים נאו-קלאסיים
קטגוריה:פסלים איטלקים במאה ה-18
קטגוריה:פסלים איטלקים במאה ה-19
קטגוריה:ילידי 1793
קטגוריה:איטלקים שנפטרו ב-1873
הואנג ג'נג

הואנג ג'נג (בסינית: 黄峥; פיניין: Huáng Zhēng) (נולד ב-1980) או בשמו המערבי קולין הואנג, הוא מיליארדר ואיש עסקים סיני. הוא מייסד ומנכ"ל חברת המסחר האלקטרוני Pinduoduo. בשש השנים מהקמת החברה בשנת 2015, ועד 2021, זינק הונו האישי למעל 72 מיליארד דולר.

להואנג תואר שני במדעי המחשב מאוניברסיטת ויסקונסין.<ref name="Fortune.com"></ref>

== קריירה ==
הואנג הצטרף לגוגל כמהנדס בשנת 2004.<ref></ref> הוא גם התמחה במיקרוסופט.

בשנת 2015 הקים את פינדואודואו. שלוש שנים מאוחר יותר, בעקבות הנפקה ראשונה לציבור של החברה ביולי 2018 בנאסד"ק, הוערך הונו של הואנג, שהחזיק ב-47% ממניות החברה בכ-14 מיליארד דולר בין רגע, מה שהקפיץ אותו למקום ה-13 ברשימת עשירי סין.

בפברואר 2021 הגיע הונו למעל 69 מיליארד דולר.

==קישורים חיצוניים==
* 

== הערות שוליים ==

קטגוריה:בוגרי אוניברסיטת ויסקונסין–מדיסון
קטגוריה:מייסדי חברות טכנולוגיה סינים
קטגוריה:מיליארדרים סינים
קטגוריה:אנשי עסקים סינים
קטגוריה:עובדי גוגל
קטגוריה:עובדי מיקרוסופט
קטגוריה:מנכ"לים
קטגוריה:פינדואודואו
קטגוריה:סינים שנולדו ב-1980
וקטור M12

וקטור M12 (באנגלית : Vector M12) היא מכונית ספורט בתצורה קופה המוגדרת מכונית על מתוצרת יצרנית הרכב Vector Motors Corporation חברת בת של Megatech אשר יוצרה בארצות הברית בין השנים 1999–1995

==וקטור M12==

* דגם "וקטור M12" מבוסס על דגם למבורגיני דיאבלו
* יוצרו 17 יחידות (3 יחידות היו אב טיפוס)
* 2 דלתות - בתצורה "Scissor doors" 
* מספר מושבים : 2
* מנוע מרכזי-אחורי 5.7 ליטר
* מנוע בנזין
* סוג הנעה : הנעה אחורית
* מרווח גחון - 13.2 ס"מ
* תאוצה בין 0–97 קמ"ש היא 304 קמ"ש
* יחידה בודדת שיוצרה השתתפה במרוצי מכוניות (ראו תמונות)

==גלריה==
<gallery mode="packed" heights="120">
קובץ:Vector M12 ASR.jpg | "וקטור M12" דגם "ASR"
קובץ:18904612 scaled 262x157.jpg | "וקטור M12"
קובץ:Vector M12 ASR Sebring.jpg | "וקטור M12"
</gallery>

==ראו גם==
* וקטור WX-3
* וקטור W2
* וקטור W8
* וקטור WX-8

==קישורים חיצוניים==

* 

==הערות שוליים==

קטגוריה:מכוניות על
קטגוריה:מכוניות ספורט
קטגוריה:מכוניות קופה
קטגוריה:דגמי מכוניות שהושקו ב-1995
קטגוריה:מכוניות אמריקאיות
קטגוריה:מכוניות מנוע מרכזי
M12
קול דודי (ניגון)

קול דודי הוא ניגון התעוררות מניגוני חב"ד, מהניגונים שהלחין רבי שניאור זלמן מלאדי מייסד חסידות חב"ד.

==אודות הניגון==
מילות הניגון הם משיר השירים, המתפרש שבתוך הלב יש תמיד תשוקה לקבל את האור האלוקי, וה' מבקש רק "פתחי לי אחותי".

בספר הניגונים חב"ד "קול דודי" הוא ניגון מספר ה' (5), הוא מופיע גם גרסה נוספת בספר הניגונים בחלק ב' ניגון מספר רי"א (211).

הניגון הוא אחד מ"הניגונים המכוונים" שחיבר רבי שניאור זלמן. בחסידות חב"ד מנגנים אותו לרוב בהתוועדויות הנערכות בתאריכים הקשורים לאדמו"ר הזקן (כגון יום הולדתו ח"י באלול ויום ההילולא שלו כ"ד בטבת) ובעיקר בחודש אלול.

==עיבודים מוזיקליים וביצועים==
ב-1961 הופיע הניגון באלבום "ניגוני חב"ד 2" של ניח"ח, בשנות ה-90 יצא לאור באלבום "ניגוני חב"ד 1" על ידי חנן בר סלע ב-2015 הופיע באלבום צמאה 2 בביצוע אביתר בנאי, באלבום "עצם הנשמה" 1 של הרב יאיר כלב.

הניגון בוצע במהלך השנים גם על ידי יונתן רזאל, עמיר בניון, חיליק פרנק, ברי סחרוף, בני פרידמן, תזמורת ירושלים מזרח ומערב בניצוח תום כהן, הרב יצחק גינזבורג ואחרים.

==קישורים חיצוניים==

* לב לייבמן, [http://nichoach.blogspot.com/2016/09/blog-post_18.html ניגון 'קול דודי' - מעשרת ניגוני אדמו"ר הזקן]

ביצועים:
* שרים בהתוועדות אצל הרבי מלובביץ', [https://he.chabad.org/multimedia/media_cdo/aid/1720313 י"ד אדר תשל"ב - 29 בפברואר 1972] 
* טל נאה, [https://www.youtube.com/watch?v=Goes1A2_4Xw טל נאה - קול דודי (חב"ד)]
* [https://youtu.be/qcVMeMrqaiE להקת נשמחה - קול דודי דופק]
* שמחה פרידמן [https://he.chabad.org/multimedia/media_cdo/aid/3447032 ניגון "קול דודי דופק"] 
* מרדכי ברוצקי [https://youtu.be/HaoJjaZAHck קול דודי דופק] , וכן [https://www.youtube.com/watch?v=6sfoyFq4A7g באלבום הניגונים המכוונים] 
* ב-2016 הופיע באלבום "התגלות" בביצוע של נמואל הרוש ודני אבידני - [https://youtube.com/watch?v=JB6ThW5xkyA נמואל ודני אבידני - קול דודי] ביוטיוב
* קולמוסהלב, [https://www.youtube.com/watch?v=cO037M_jZN4 ניגון 'קול דודי דופק' של אדמו"ר הזקן - בעל התניא]

==הערות שוליים==

קטגוריה:ניגוני חב"ד
קטגוריה:שירי המאה ה-18
קטגוריה:ניגוני הרבי שניאור זלמן מלאדי
מחוברים: לקט שירי ילדים

מחוברים: לקט שירי ילדים הוא מארז תקליטורים שאיגד שירי ילדים בולטים שהקליט הזמר אריק איינשטיין במהלך הקריירה שלו וגם אוסף שירים שהלחין קובי אשרת. המארז הופק על ידי חברת פונוקול ויצא לאור בשנת 2011.

המארז כולל 2 תקליטורים:
*דיסק 1 - אוסף "לקט לילדים" של אריק איינשטיין (יצא בשנת 1981 ונערך מחדש על דיסק אחד, ללא השיר "פזמון ליקינטון" שנמצא באוסף המקורי).
*דיסק 2 - אוסף "הילדים" של קובי אשרת ובו 21 משירים שהלחין קובי אשרת, כאשר רובם לקוחים מפסטיבל שירי הילדים או פסטיגל בשנים שנערכו (הדיסק הרביעי מתוך אוסף מרובע שנקרא "דרך ארוכה" שיצא בשנת 2010 עם שירים של קובי אושרת).

==רשימת רצועות==
===דיסק 1: אריק איינשטיין - לקט לילדים (1981)===

===דיסק 2: קובי אשרת - הילדים ===

==קישורים חיצוניים==
*[https://www.disccenter.co.il/prod/51056/מחוברים-לקט-שירי-ילדים-סט-כפול האלבום] באתר "דיסק סנטר"

==הערות שוליים==

קטגוריה:אלבומי 2011
קטגוריה:אלבומי אריק איינשטיין
קטגוריה:אלבומי חברת פונוקול
זורלו החזקות

זורלו החזקות הוא קונצרן טורקי המחזיק במפעלי טקסטיל, מפעלים לייצור מכשירי חשמל ביתיים, חברות אנרגיה ושירותים פיננסיים. מטה זורלו החזקות ממוקם באיסטנבול.

==היסטוריה==
החברה נוסדה בשנת 1953 על ידי אחמד זורלו, כמפעל קטן לטקסטיל וחנות בגדים. במשך השנים החברה הקימה מפעלים נוספים ברחבי טורקיה והחלה לייצור ביגוד עובר מותגי אופנה מאירופה וארצות הברית.

בשנת 1993 החליטה להיכנס לתחום האנרגיה, במטרה לבנות יכולת עצמאית לאספקת חשמל וקיטור למפעליה. לצורך כך הוקמה חברת בת בשם "Zorlu Energy ", שהחלה להקים מתקנים לייצור חשמל גם עבור חברות אחרות. בשנת 1994 רכשה את Vestel יצרן טורקי של מכשירי חשמל ביתיים. בשנת 1998 הקימה לראשונה מפעל מחוץ לטורקיה.זורלו מחזיקה ב 3 תחנות כוח על בסיס גז בישראל דוראד אנרגיה רמת נגב אנרגיה ואשדוד אנרגיה עם שותפות של חברות ישראליות זורלו אנרגיה מחזיקה גם בתחנת הכוח הגיאו טרמית הגדולה ביותר בטורקיה וכן מחזיקה פרויקטים נוספים בטורקיה בתחום הסולארי וכן ברוסיה תחנת כוח על בסיס גז לזורלו 21 סניפים העולם שהוקמו בשנת 2020 עם פריסת אלפי עמדות טעינה לרכבים חשמליים בעיקר באירופה במזרח התיכון וישראל. חוץ מתחום האנרגיה זורלו הם בעלים של נכסים רבים המפורסם שבהם הוא זורלו סנטר שכולל את מלון רפאלס היוקרתי מרכז מותגי על 3 מגדלי דירות המשקיפות אל הבוספורוס. זורלו פעילה גם בתחום הטקסטיל ומוכרת גם בישראל לרשת כיתן ורדינון ורשתות יוקרה נוספות. מפעל וסטל מייצר מוצרי חשמל לבית עבור 350 מותגים בעולם ומוצריו נמכרים גם בישראל. בשנת 2023 זורלו השיקה את הרכב החשמלי Tog ובקרוב הוא ימכר גם בישראל.

==פעילות בישראל==
במאי 2004, חתמה "זורלו" על הסכם עקרונות עם חברת "דוראד אנרגיה" להקמה ותחזוקה של תחנת הכוח דוראד, בעלות של כמיליארד דולר. טקס החתימה נערך באנקרה, בהשתתפות שר האנרגיה והתשתיות, יוסף פריצקי, ובמעמד עמיתו הטורקי. בינואר 2005, "זורלו" נכנסה גם כשותפה בבעלות על תחנת הכוח, כאשר רכשה 25% מהמניות.

בשנים 2006 - 2007 חתמה, בשותפות עם חברת אדלטק, על הסכמים להקמת ארבע תחנות כוח פרטיות במפעלים בישראל. במפעל "אגן כימיקלים" באשדוד, במפעל חיפה כימיקלים במישור רותם, בשטח מפעל מכתשים אגן בנאות חובב, בשטח מפעל סולבר באשדוד.

בשנת 2013, החלה זורלו במגעים לרכישת גז טבעי משדה הגז לוויתן, בכמות שנתית של 3 מיליארד מ"ק (BCM). זאת במסגרת הפרויקט להנחת צינור גז מלוויתן לטורקיה, שלא יצא לפועל לבסוף.

עם הקמת תחנות הכוח בשנת 2013 זורלו הקימה חברת תפעול הנותנת שירותי תפעול ואחזקה לתחנות הכוח בישראל ובעולם.

==בעלות==
מוהמט זורלו מייסד הקונצרן נפטר בשנת 2005, השליטה בחברה עברה לבני משפחתו. בנו אחמד זורלו, המשמש כיושב ראש הקונצרן, מקורב לנשיא טורקיה רג'פ טאיפ ארדואן. בן המשפחה פאטין זורלו, קרוב רחוק של מייסד החברה, שימש כשר החוץ של טורקיה. פאטין זורלו הוצאו להורג בספטמבר 1961, לאחר הפיכה צבאית.

==קישורים חיצוניים==
* 
* 
* 
* 
* 

==הערות שוליים==

קטגוריה:חברות טורקיות
פינדואודואו

פִּינְדוּאוֹדוּאוֹ (בסינית: 拼多多; פיניין: Pīnduōduō; NASDAQ: PDD) היא חברת מסחר אלקטרוני סינית הפועלת בכל רחבי העולם, ואחת מחברות האינטרנט הגדולות בעולם, שנוסדה בשנת 2015 על ידי הואנג ג'אנג<ref></ref>. החברה השיקה מספר מודלים חדשים בתחום הרכישה המקוונת, כגון קבוצות רכישה, רכישת יצרן-צרכן ישירה (C2M), אשר שינו באופן מהותי חלק מהרגלי הקנייה המקוונת בסין<ref>From Y Combinator in May 2020</ref>. 

פינדואודואו הונפקה בנאסד"ק ביולי 2018, וביוני 2020, 5 שנים בלבד לאחר הקמתה, הוערך שווי החברה במעל 100 מיליארד דולר. בנובמבר 2020 לאחר חודש חזק עם עלייה של 65% בשווי המניה הגיע שוויה לכ-180 מיליארד דולר. במאי 2024 עברה גם את רף ה-200 מיליארד דולר.

בבעלות החברה אתר Temu.

==קישורים חיצוניים==
* 

== הערות שוליים == 

קטגוריה:חברות סיניות הנסחרות בנאסד"ק
קטגוריה:אתרי אינטרנט שהושקו ב-2015
קטגוריה:חברות בשווי שוק מעל 200 מיליארד דולר
קטגוריה:חברות טכנולוגיה סיניות
קטגוריה:פינדואודואו
יחסי נאורו – קוריאה הדרומית

יחסי נאורו–קוריאה הדרומית הם היחסים הדיפלומטיים הרשמיים שבין רפובליקת נאורו לבין הרפובליקה של קוריאה.

== סקירה כללית ==
בין רפובליקת נאורו לבין קוריאה הדרומית מתקיימים יחסים דיפלומטיים רשמיים. היחסים הדיפלומטיים הרשמיים שבין רפובליקת נאורו לבין קוריאה הדרומית כוננו ב-20 באוגוסט 1979. בין שתי המדינות מתקיים שיתוף פעולה כלכלי מזערי והתקיימו ביקורים רמי דרג בין שתיהן שהובילו לעוד שיתופי פעולה מועטים.

== ביקורים רמי דרג ==
=== מקוריאה הדרומית לנאורו ===
* פברואר 2011 - שליחו של שר החוץ הדרום-קוריאני

=== מנאורו לקוריאה הדרומית ===
* מאי 2011 - שר החוץ של נאורו, קייראן קקה
* נובמבר 2014 - נשיא נאורו, בארון ואקה

== נציגויות דיפלומטיות ==
* נאורו אינה מיוצגת בקוריאה הדרומית, הן בדרג השגרירות והן בדרג הקונסולרי.
* קוריאה הדרומית אינה מיוצגת בנאורו, הן בדרג השגרירות והן בדרג הקונסולרי.

== קישורים חיצוניים ==
* [http://www.mofa.go.kr/eng/nation/m_4902/view.do?seq=21 The Republic of Nauru], אתר משרד החוץ של קוריאה הדרומית
תהילים קמ"ו

תהילים קמ"ו הוא המזמור ה-146 בספר תהילים.(על פי המספור בוולגטה ובתרגום השבעים זהו המזמור ה-145 במספר) מזמור זה הוא מזמור תהילה ובו מבקש המשורר מעצמו לשבח ולהלל את שם ה' ולשיר לו. המזמור הוא אחד מעשרה מזמורים הפותחים בקריאה להלל את ה': 'הַלְלוּיָהּ'.

==תוכן המזמור ומבנהו==
מבנה המזמור מעיד על כך שזהו מזמור תהילה, אך במרכזו מטיף בעל המזמור לקהל השומעים שאין לבטוח בבני האדם אלא בה'. ניתן לחלק את המזמור כך:
{| class="wikitable"
|+ 
|-
! פסוקים !! כותרת
|-
| א' -ב' || בקשת המשורר להלל את ה'
|-
| ג'-ד' || ציווי לא לבטוח בנדיבים
|-
| ה'-ט' || דברי שבח לאדם הנעזר בה'
|}

המילה "הַלְלוּיָהּ" המופיעה בכותרת המזמור וסיומו מעידה על כך שמזמור זה נועד להישמע מול קהל. בתחילת המזמור מבקש המשורר למהר ולהלל את ה'. לאחר מכן מבקש בעל המזמור להזהיר את קהחל השומעים לבל יבטחו בנדיבים.

==בליטורגיה==
המזמור נאמר בכל יום כחלק מפסוקי דזמרא בכל יום.

==בתרבות==
* אהללה ה' בחיי - שלמה דסקל<ref>[https://www.youtube.com/watch?v=AJV4--YuVC4 אהללה ה' בחיי], שלמה דסקל באתר יוטיוב.</ref>.
* אהללה - ארי גולדוואג מתוך האלבום יש לי הכל.
* בטחו בה - שמילי אונגר בלחן של הרשי ויינברגר, עיבוד של נפתלי שניצלר.

המלחין אנטון ברוקנר כתב יצירה מוזיקלית לתזמורת ומקהלה למילות המזמור.

==קישורים חיצוניים==

==הערות שוליים==

קמו
קטגוריה:פסוקי דזמרא
רון מלכא

רון מלכא (נולד בשנת 1965) הוא מנהל ודיפלומט ישראלי. כיהן כמנכ"ל משרד הכלכלה והתעשייה ושגריר ישראל בהודו.

==ביוגרפיה==
מלכא נולד בעכו אחד מארבעה בנים להורים ילידי מרוקו. ב-1983 התגייס לצה"ל, לאחר שנשר מקורס טיס ושירת בחיל המודיעין ביחידת המזל"טים עד 1992 ולאחר מכן ביחידת היועץ הכספי לרמטכ"ל עד 2007. הוא השתחרר בדרגת אלוף-משנה. ב-1990 סיים תואר ראשון בכלכלה ומנהל עסקים באוניברסיטת בר-אילן, ב-1994 סיים תואר שני במנהל עסקים וב-2004 סיים תואר שלישי בכלכלה באוניברסיטת בר-אילן.

לאחר שחרורו שימש מרצה לכלכלה במכללת נתניה ובמרכז הבינתחומי הרצליה. ב-2016 מונה לדקאן בית הספר לבנקאות ושוק ההון במרכז האקדמי למשפט ולעסקים.

בשנים 2008–2014 שימש דירקטור בבורסה לניירות ערך בתל אביב, במהלך כהונתו שימש גם כממלא מקום יושב ראש הבורסה. כמו כן שימש דירקטור בשירותי בנק אוטומטיים, דירקטור בחברת עגור לניהול קופות גמל והשתלמות, ובקרן רום. ב-2014 שימש יועץ לוועדה לבחינת תקציב הביטחון.

ב-2018 מונה על ידי ראש הממשלה בנימין נתניהו לשגריר ישראל בהודו ושגריר לא תושב בסרי לנקה.

ביוני 2021 הודיעה שרת הכלכלה אורנה ברביבאי על כוונתה למנות את מלכא למנכ"ל המשרד. ב-4 ביולי אישרה הממשלה את המינוי ומלכא נכנס לתפקידו ב-1 באוגוסט. הוא כיהן בתפקיד עד דצמבר 2022.

בפברואר 2023 פורסם שימונה שצפוי להתמנות ליו"ר נמל חיפה.

== חיים אישיים ==

מלכא נשוי ואב לשלושה.

== קישורים חיצוניים ==

* 
* 
* 

==הערות שוליים==

קטגוריה:שגרירי ישראל בהודו
קטגוריה:אלופי-משנה בצה"ל
קטגוריה:בעלי תואר דוקטור מאוניברסיטת בר-אילן
קטגוריה:סגל המרכז האקדמי למשפט ולעסקים
קטגוריה:שגרירי ישראל בסרי לנקה
קטגוריה:ישראלים שנולדו ב-1965
רועי משפתי

רועי משפתי (נולד ב-23 בנובמבר 1992) הוא כדורגלן ישראלי המשחק בעמדת השוער במכבי תל אביב.

==קריירה==
משפתי החל את הקריירה שלו במחלקת הנוער של הפועל ראשון לציון.

בקיץ חתם במ.ס. אשדוד מליגת העל כשוער שני. ב-5 בנובמבר 2011 ערך את הופעת הבכורה שלו בקבוצה בניצחון 1–2 נגד מכבי נתניה. בתחילת עונת 2015/2016 עת שיחקה אשדוד בליגה הלאומית, משפתי הפך לשוער הראשון בקבוצה.

בקיץ הושאל להפועל ראשון לציון עד לסיום העונה. בעונה זו רשם 36 הופעות בליגה ובסיום העונה חזר לאשדוד.

בעונת 2019/2020 הפך לשוער הראשון באשדוד, וערך עם הקבוצה 36 הופעות בליגה.

ב-31 באוגוסט 2021 חתם במכבי חיפה.<ref></ref> ב-22 בספטמבר ערך הופעת בכורה בגמר גביע הטוטו 2021/2022 בניצחון בבעיטות הכרעה של קבוצתו על הפועל באר שבע. במהלך עונת 2021/2022 הוא השתתף במשחקי ליגה בודדים.

ב-30 במאי 2023 חתם לשנתיים במכבי תל אביב. בגמר גביע הטוטו מול מכבי חיפה, שהוכרע בדו-קרב פנדלים, עצר שתי בעיטות עונשין שהובילו לניצחון 2–4 ולזכייה בתואר. את עונת 2023/2024 פתח כשוער ראשון, אך בהמשך איבד את המקום לאורלנדו מוסקרה שהוחתם בקבוצה. בינואר שב להרכב הפותח והיה שותף לזכייה באליפות.

אחיו הוא הכדורגלן גיא משפתי.

==תארים==
; מכבי חיפה
* אליפות: 2021/2022, 2022/2023
* גביע הטוטו: 2021/2022

; מכבי תל אביב
* גביע הטוטו: 2023/2024
* אליפות: 2023/2024
* אלוף האלופים: 2024

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:שוערי כדורגל ישראלים
קטגוריה:ראשון לציון: כדורגלנים
קטגוריה:כדורגלני הפועל ראשון לציון
קטגוריה:כדורגלני מועדון ספורט אשדוד
קטגוריה:כדורגלני מכבי חיפה
קטגוריה:כדורגלני מכבי תל אביב
קטגוריה:בוגרי תיכון מקיף ה' (ראשון לציון)
קטגוריה:ישראלים שנולדו ב-1992
מרדכי למברג

מרדכי למברג (נולד בערך ב-1938) הוא משפטן ישראלי, פרקליט מחוז הצפון במשך עשר שנים וראש חטיבת המחקר במשרד המשפטים.

==ביוגרפיה==
נולד בדנציג, למשפחה מסורתית. ערב פרוץ מלחמת העולם השנייה עלו הוריו לישראל והתיישבו בצפון תל אביב. את שירותו הצבאי עשה בחיל התותחנים.

ב-1963 עמד בראש ארגון מתמחים שניסה להיאבק על דירוג השכר של המתמחים למשפטים. ב-1965 לאחר התמחות של שנה בבית המשפט העליון אצל הנשיא שמעון אגרנט, שאצלו למד קודם לכן ב, התקבל ללשכת עורכי הדין בתל אביב.

את התואר השלישי עשה באוניברסיטת קיימברידג' בהנחיית גלנוויל ויליאמס . לאחר ששב ארצה שימש כמרצה במשרה חלקית באוניברסיטת תל אביב ובאוניברסיטה העברית ובמקביל נכנס כשותף למשרד עורכי דין פרטי. אחד משותפיו דאג להעברתו למילואים בפרקליטות הצבאית.

הוא החל את דרכו בפרקליטות המדינה בפרקליטות מחוז דרום, והתגורר בעומר. בסביבות גיל ארבעים בעקבות פטירת אמו והיכרות עם ירמיהו ברנובר והרב יוסף שמחה גינזבורג חזר בתשובה והתקרב לחסידות חב"ד, ילדיו התחנכו במוסדות החסידות.

באמצע שנות ה-70 נשלח להקים את פרקליטות מחוז הצפון שהייתה עד אז מסונפת לפרקליטות חיפה, כפרקליט מחוז הצפון ניהל את התביעה במשפט כלא שאטה.

בשנת 1988 סיים את תפקידו כפרקליט מחוז הצפון והתמנה כאחראי על המחקר במשרד המשפטים.

ב-1992 פרש ממשרד המשפטים ועבד כסנגור פלילי. במקביל שימש מרצה בכיר בפקולטה למשפטים של מכללת שערי משפט וב.

למברג מתגורר בעפולה.

==משפחתו==
ילדיו הם חסידי חב"ד ופעילים במוסדות החסידות:
* הרב אורי - ראש כולל אברכים בקריית שפרינצק בשם "מכון הוראה – אהלי יוסף יצחק"
* יואב - מחבר הספר "'הפסק בתפילה' לפי שיטת אדמו"ר הזקן". מורה בסמינר.
* אריאל - מזכ"ל אגודת חסידי חב"ד בישראל וחבר הנהלת צעירי אגודת חב"ד בישראל ורשת אהלי יוסף יצחק
* עודד - מחנך בבית הספר תלמוד תורה ליובאוויטש לוד חב"ד. מחבר הספר 'חדוות עלם' יסודות וחידושים' בש"ס.
* יעל - שליחת הרבי ביישוב מכבים - רעות. מורה לאנגלית.
* בועז - רואה חשבון.

==בעריכתו==
* מרדכי למברג ושבת לוי (עורכים), ש' אגרנט, דיני עונשין: רשימות לפי הרצאות, ירושלים תשכ"ד

==קישורים חיצוניים==
* מנדי ברונפמן, [https://www.alysefer.com/lemberg/ סיפורו של פרקליט מחוז: ד"ר מרדכי למברג בריאיון מעמיק ומקיף, בפעם הראשונה בחייו]

==הערות שוליים==

קטגוריה:אנשי העלייה החמישית
קטגוריה:בוגרי האוניברסיטה העברית בירושלים: משפטים
קטגוריה:בעלי תואר דוקטור מאוניברסיטת קיימברידג'
קטגוריה:סגל המרכז האקדמי שערי מדע ומשפט
קטגוריה:חוזרים בתשובה
קטגוריה:חסידי חב"ד
קטגוריה:עפולה: אישים
קטגוריה:פרקליטי מחוז צפון
קטגוריה:ישראלים שנולדו ב-1938
רסלמניה 14

{| class="wikitable" align="left"
|-
! colspan="3" align="center" | רסלמניה 14
|-
! colspan="3" align="center" | מידע
|-
| ארגון || colspan="2" | WWF
|-
| תאריך || colspan="2" | 29 במרץ 1998
|-
| עיר || colspan="2" | בוסטון, מסצ'וסטס
|-
| אולם || colspan="2" | פליטסנטר
|-
| מספר צופים || colspan="2" | 19,028
|-
| align="center" |סיסמה פרסומית || colspan="2" align="left" | The greatest PPV attraction!of all time
|-
! colspan="3" |סדרת אירועי שלם וצפה של ה-WWE
|-
|align="center"|:No Way Out of TexasIn Your House
|align="center"|רסלמניה 14
|align="center"|Unforgiven: In YourHouse
|-
! colspan="3" |סדרת אירועי רסלמניה
|-
|align="center"|13
|align="center"|רסלמניה 14
|align="center"|15
|}
רסלמניה 14 (או בשמו המוכר יותר WrestleMania XIV) היה אחד מאירועי השלם וצפה של ארגון ההיאבקות האמריקאי, ה-World Wrestling Federation (ה-WWF, כיום ה-WWE). האירוע נערך ב-29 במרץ 1998, באולם פליטסנטר שבבוסטון, מסצ'וסטס.

שמונה קרבות התנהלו באירוע. בקרב המרכזי, סטון קולד סטיב אוסטין ניצח את שון מייקלס וזכה בפעם הראשונה בקריירה באליפות העולם במשקל כבד של ה-WWF בקרב שבו מייק טייסון שימש כעוזר השופט המיוחד; מייקלס הופיע לקרב למרות שספג פציעה חמורה במהלך הקרב שלו באירוע הרויאל ראמבל חודשיים קודם לכן, והוא לא התאבק שוב עד לסאמרסלאם של שנת 2002. עוד ברשימת הקרבות, אנדרטייקר ניצח את קיין, קקטוס ג'ק וצ'יינסו צ'ארלי ניצחו את הניו אייג' אאוטלוס (בילי גאן ורוד דוג) בקרב דאמפסטר וזכו באליפות הזוגות של ה-WWF, ודה רוק ניצח את קן שמרוק בפסילה וכתוצאה מכך שמר על האליפות הבין יבשתית של ה-WWF.

==תוצאות==

{| class="wikitable"
|-
! מס' !! תוצאות !! התניות !! זמן
|-
| 1 || LOD 2000 (אנימל והוק) (עם סאני) ניצחו בקרב הבאטל רויאל זוגות לאחר שהדיחו אחרונים את The New Midnight Express (בודיישוס בארט ובומבסטיק בוב) (עם ג'ים קורנט) || קרב באטל רויאל זוגות אשר קבע את הטוענים לכתר לאליפות הזוגות של ה-WWF || 08:19
|-
| 2 || טאקה מיצ'ינוקו (א) ניצח את אגילה || קרב יחידים על האליפות במשקל בינוני של ה-WWF || 05:57
|-
| 3 || טריפל H (א) (עם צ'יינה) ניצח את אואן הארט || קרב יחידים על אליפות אירופה של ה-WWF || 11:29
|-
| 4 || מארק מרו וסייבל ניצחו את האמן אשר ידוע בשמו לשעבר גולדאסט ולונה ואשון || קרב זוגות מעורב || 09:11
|-
| 5 || דה רוק (א) (עם דילו בראון, קאמה מוסטפא ומארק הנרי) ניצח את קן שמרוק בפסילה || קרב יחידים על האליפות הבין יבשתית של ה-WWF || 04:49
|-
| 6 || קקטוס ג'ק וצ'יינסו צ'ארלי ניצחו את הניו אייג' אאוטלוס (בילי גאן ורוד דוג) (א) || קרב דאמפסטר על אליפות הזוגות של ה-WWF || 10:01
|-
| 7 || אנדרטייקר ניצח את קיין (עם פול ברר) || קרב יחידים || 17:05
|-
| 8 || סטון קולד סטיב אוסטין ניצח את שון מייקלס (א) (עם טריפל H וצ'יינה) || קרב יחידים על אליפות העולם במשקל כבד של ה-WWF (מייק טייסון שימש כאוכף חוקים מיוחד) || 20:02
|-
! colspan="4" align="center" |(א) - מתייחס למתאבק/מתאבקים שהגיעו לקרב כאלוף/אלופים
|}

==קישורים חיצוניים==
* 

==הערות שוליים==

קטגוריה:אירועי רסלמניה
קטגוריה:מופעי ה-WWE
הבסיליסק של רוקו

הבסיליסק של רוקו הוא ניסוי מחשבתי שהוצג לראשונה בפורום הקרוי LessWrong על ידי משתמש הנושא את השם "רוקו". מקור השם בחיה המיתולוגית בסיליסק, אשר על-פי המסופר יכולה לאבן את אלו המתבוננים בעיניה. שם זה נובע מן הרעיון שעצם השמיעה על ניסוי מחשבתי זה יכולה לגרום לחרדה קיומית אצל השומע.

== תיאור ==
על פי הניסוי המחשבתי, בעתיד הנראה לעין תוכל האנושות לייצר בינה מלאכותית אשר מטרתה להיטיב עם המין האנושי. לאחר הרצת מספר סימולציות מגיעה מערכת זו להחלטה כי עליה להשמיד את כל מי שלא תרם להיווצרה. המערכת, אשר מסוגלת לדמות את ההיסטוריה האנושית כולה באופן מושלם, יכולה לדעת באופן ודאי מי עשה זאת ומי לא. על פי הטיעון, מרגע שאדם קרא או שמע על ניסוי מחשבתי זה, עליו לפעול על-מנת ליצור את מערכת הבינה המלאכותית הזו, שכן אם לא יעשה כן, היא עלולה לגרום להשמדתו אם תיווצר. מצד שני, מאחר שמערכת זו טרם נוצרה ואינה יכולה בוודאות להיווצר, יצירתה מתוך פחד מזעמה העתידי נובע מקיומה של ישות אשר איננה קיימת במציאות העכשווית.

== רקע ==
"הבסיליסק של רוקו" פורסם לראשונה ביולי 2010 בפורום LessWrong, אשר עוסק בפילוסופיה והגות. יוצר הפורום, אליעזר יודקובסקי, מחק את הפוסטים של רוקו בנושא ואמר כי פרסום זה "טיפשי" ו"מסוכן". הדיון בנושא הבסיליסק של רוקו נאסר בפורום במשך מספר שנים מכיוון שלפי הדיווחים, הנושא גרם לחלק מהקוראים התמוטטות עצבים.<ref name="insider"></ref><ref name="Slate July 2014"></ref><ref name="Observer"></ref> האיסור הוסר באוקטובר 2015.<ref></ref>

דוד אורבך כתב במגזין Slate: "השילוב של שאיפות משיחיות, שכנוע עצמי של חוסר אונים, והרבה כסף אף פעם לא עובד טוב, בלי קשר לאידאולוגיה, ואני לא מצפה מיודקובסקי וחבר מרעיו להיות חריגים בעניין זה. אני דואג פחות לבסיליסק של רוקו מאשר לאנשים שמאמינים שהם התעלו על המוסר המקובל."

רמיזות לבסיליסק של רוקו בתרבות הפופולרית כוללות את פעולותיה של הדמות גילפויל בעונה 5, פרק 5 של סדרת הטלוויזיה "עמק הסיליקון",<ref></ref> הסדרה "גרימס",<ref></ref> העלילה של "מגנוס: רובוט לוחם #8" אשר נכתבה על ידי פרד ואן לנטה,<ref></ref> וחוברות קומיקס אינטרנטיות שונות כגון xkcd, ניסוי AI-Box<ref></ref> וקצין המשטרה רוקו בסיליסק ב"אתרים מפוקפקים".<ref></ref>

== הקבלה לניסויים מחשבתיים אחרים ==
ניסוי מחשבתי זה מזכיר במקצתו את ההימור של פסקל. פסקל טען כי האמונה באלוהים היא הפעולה הרציונלית ביותר, כי להחלטה להאמין עשויה להיות תועלת אינסופית, ואילו להחלטה לא להאמין עלול להיות הפסד אינסופי. הבסיליסק של רוקו מוביל לתוצאה הפוכה: האמונה בקיומו של הבסיליסק מובילה להשקעת שארית חיי המאמינים ביצירת ישות זדונית שאינה מיטיבה עם חייהם.

== קישורים חיצוניים ==
* 

== הערות שוליים ==

קטגוריה:ניסויים מחשבתיים
מחוברים: שבלול ופלסטלינה

מחוברים: שבלול ופלסטלינה הוא מארז תקליטורים שאיגד את האלבומים המקוריים: "שבלול" ו"פלסטלינה" של אריק איינשטיין ושלום חנוך ויצאו ב-1970. המארז הופק על ידי חברת פונוקול ויצא לאור בשנת 2011.

המארז כולל 2 תקליטורים:
*האלבום "שבלול" כולל בונוס השירים בגרסה לועזית: "Time After Time" ("אל תוותרי עלי"), "Oh Me" ("טוב לי") ו-"Shout" ("אני שר")
*האלבום "פלסטלינה"

==רשימת רצועות==

==קישורים חיצוניים==
*[http://he.israel-music.com/arik_einstein/arik_einstein_shalom_chanoch_connected/ האלבום] באתר "מוזיקה ישראלית"

קטגוריה:אלבומי 2011
קטגוריה:אלבומי אריק איינשטיין
קטגוריה:אלבומי שלום חנוך
קטגוריה:אלבומי חברת פונוקול
קטגוריה:שבלולים בתרבות
תחנת הכוח הגרעינית לנינגרד-2

לנינגרד-2. יולי 2010.
בניית לנינגרד-2. מרץ 2017.
תחנת הכוח הגרעינית לנינגרד-2 (ברוסית: Ленингра́дская атомная электростанция-2) היא תחנת כוח גרעינית שנמצאת בבנייה בעיר סוסנובי בור, שבמחוז לנינגרד. אתר הבנייה ממוקם 35 ק"מ מערבית לעיר סנקט פטרבורג וכ-70 ק"מ מהמרכז ההיסטורי של סנקט פטרבורג.

הפעלת יחידת הכור הראשונה וחיבורה למערכת האנרגיה המאוחדת של המדינה בוצעה ב-9 במרץ 2018.<ref name=":1"></ref> הפעלת יחידת הכור השנייה בוצע בשנת 2021.

== תיאור ==
הפרויקט להקמת תחנת הכוח הגרעינית לנינגרד-2 נכלל בתוכנית ארוכת טווח של התאגיד הלאומי לאנרגיה אטומית רוסאטום. הנחת אבן הפינה התקיימה ב-30 באוגוסט 2007, בהשתתפות יושב ראש הדומה בוריס גריזלוב, ראש התאגיד סרגיי קיריינקו ומושל מחוז לנינגרד ולרי סרדיוקוב.

ב-28 בפברואר 2008 הוכרזה חברת SPbAEP כזוכה במכרז הפתוח לבחירת קבלן להקמת שתי יחידות הכוח הראשונות של לנינגרד-2 וב-14 במרץ נחתם חוזה לתכנון, סקירה, בנייה והזמנה וכולל גם אספקת ציוד, חומרים ומוצרים לתחנה. הפרויקט עומד בדרישות הבטיחות הבינלאומיות המחמירות ומשתמש בארבעה ערוצים פעילים של מערכות בטיחות הכולל מכשור מקומי שנועד לסייע הסרת חום פסיבית מתחת למעטפת הכור במקרה של התחממות יתר ומערכת להסרת חום פסיבית מחוללת אדים.

ההספק החשמלי של כל יחידת כוח מסוג VVER-1200 עומד על 1,198.8 מגה וואט ויכולת החימום היא 250 גיגה קלק"ש. חיי השירות המשוערים של התחנה הם 50–60 שנה. הזמנת יחידת הכוח הראשונה נקבעה לשנת 2015. עם זאת, בשל הביקוש הנמוך לחשמל נדחתה השקת יחידת הכוח לשנת 2018.<ref>[http://rustelegraph.ru/news/2016-01-28/Zapusk-pervogo-bloka-LAES-2-perenesli-na-god-vpered-47736/ Запуск первого блока ЛАЭС-2 перенесли на год вперед]</ref> ב-9 במרץ 2018 הושלם שלב חיבור יחידת הכוח הראשונה לחשמל.<ref></ref>

== יחידות הכוח ==
{| class="wikitable" style="text-align: center" width="80%"
! rowspan="2" style="width: 10%;" | יחידת כוח<ref>[http://www.iaea.org/programmes/a2/ Power Reactor Information System] of the IAEA: [https://pris.iaea.org/PRIS/CountryStatistics/CountryDetails.aspx?current=RU «Russian Federation: Nuclear Power Reactors»] (english)</ref>
! rowspan="2" style="width: 10%;" | סוג הכורים
! colspan="2" style="width: 20%;" | הספק
! rowspan="2" style="width: 10%;" | תחילת בנייה
! rowspan="2" style="width: 10%;" | חיבור לרשת החשמל
! rowspan="2" style="width: 10%;" | השבתה
|-
! style="width: 10%;" | נטו
! style="width: 10%;" | ברוטו
|-
| align="right" | לנינגרד 1-2<ref name="pris-l-2-1"></ref>
| VVER-1200/491
| 1,085 מגוואט
| 1,187 מגוואט
| 10/25/2008
| 03/09/2018
| 2078 (בתכנון)
|-
| align="right" | לנינגרד 2-2
| VVER-1200/491
| 1,085 מגוואט
| 1,199 מגוואט
| 15/04/2010
| 2021
|
|-
| align="right" | לנינגרד 2–3 (בתכנון)<ref></ref>
| VVER-1200/491
| 1,085 מגוואט
| 1,199 מגוואט
|
|
|
|-
| align="right" | לנינגרד 2–4 (בתכנון)
| align="center" | VVER-1200/491
| 1,085 מגוואט
| 1,199 מגוואט
|
|
|
|-
|}

== ראו גם ==
* תחנת הכוח הגרעינית לנינגרד
== קישורים חיצוניים ==

* 
* [https://web.archive.org/web/20121003063340/http://www.lennpp.rosenergoatom.ru/wps/wcm/connect/rosenergoatom/lennpp/ תחנת הכוח הגרעינית לנינגרד-2], באתר רוסאנרגואטום
* [https://web.archive.org/web/20151119031048/http://lnpp2.ru/ מנהלת תחנת הכוח הגרעינית לנינגרד-2]
== הערות שוליים ==

קטגוריה:רוסאטום
לנינגרד-2
קטגוריה:מחוז לנינגרד: מבנים
קטגוריה:רוסיה: מיזמים עתידיים
בית הכנסת של רחוב וישגראדי

בית הכנסת של רחוב וישגראדי (בהונגרית: Visegrádi utcai zsinagóga) הוא ביתם של קהילת היהודים שמתגוררים בסביבת אויליפוטווארוש (חלק מרובע 13 של בודפשט), ומגדירים עצמם כאורתודוקסים מודרניים.

== בית התפילה ==
לאחר מלחמת העולם השנייה בית התפילה נוצר מהפיכת דירת מגורים לבית כנסת.<ref name="mazsihisz">Mazsihisz.hu</ref> ריהוט בית הכנסת משתלב בתפיסה האורתודוקסית של קהל המתפללים בו. ארון הקודש מעוטר בתצורות קרניים בחצי עיגול וקישוטי האולם המחודש עשויים לבן-זהב-כחול. מעל ארון הקודש שני לוחות הברית מאבן משובצים במסגרת של תמונות. 

== חיים תרבותיים ==
אגודה בשם ה"שוּל של פשט", שמאגדת יהודים צעירים, צמחה מתוך קהילת צעירי הרובע. בהשתתפותם הם מארגנים אירועי תרבות רבים בבית הכנסת.

== ראו גם ==
* בית הכנסת ברחוב הגדוש ד'יולה בבודפשט 
* רשימת בתי הכנסת בהונגריה

== לקריאה נוספת ==
* 
* 

== הערות שוליים ==

קטגוריה:בודפשט: בתי כנסת
קטגוריה:בתי כנסת אשכנזיים
דוד ועקנין

רבי דוד ועקנין (? - י"ז שבט תרנ"ז; 1897) היה רב ואב בית הדין של הקהילה הספרדית בעיר טבריה.

==ביוגרפיה==

נולד לרב יעקב ועקנין בעיר דמנאת שבמרוקו. על פי מסורת המשפחה שם המשפחה נגזר מן השם אבן עקנין ומגיע עד לרבי יוסף אבן עקנין, מרבני פאס. בצעירותו נישא לג'והרה ממשפחת גבאי.

בשנת תרל"א עלה לארץ ישראל והתיישב בטבריה. בשנת תרל"ה מונה לחבר בבית הדין בטבריה וכשנה לאחר מכן מונה לאב בית הדין בעיר.

נפטר בי"ז שבט תרנ"ז ונטמן בבית הקברות העתיק בטבריה (סמוך לקברו של רבי חיים אבולעפיה).

ספרו שו"ת [https://beta.hebrewbooks.org/734 וידבר דוד] נדפס בשנת תרפ"ז (1927) על ידי שלושת בניו, בהסכמת רבני ירושלים הרב אברהם יצחק הכהן קוק והרב יוסף חיים זוננפלד. מהדורה חדשה של הספר נדפסה בירושלים תשס"ט על ידי נינו הרב יוסף יצחק שלוש. 

===צאצאיו===
*בנו הבכור רבי יעקב - שימש כשד"ר עבור כוללות רבי מאיר בעל הנס. בתקופת מלחמת העולם הראשונה נקלע לעיר אז'אקסיו שבחבל קורסיקה, צרפת ושימש שם כרב הקהילה היהודית. שימש בהמשך כחבר בית הדין בטבריה.
*רבי שמעון - חבר בית הדין בטבריה ומחבר הספרים "דורש סמוכים", "דבר השוה" ו"נאה דורש".
*רבי מאיר - נודע כרבה הראשי האחרון של טבריה העתיקה.

==לקריאה נוספת==
* הרב פנחס ועקנין, [https://beta.otzar.org/#/book/145115/p/28/t/0.57568852941784531234/fs/0/start/0/end/0/c אמרי פנחס (תשס"ו)] עמ' 23 והלאה, אתר אוצר החכמה
* 

==קישורים חיצוניים==
* 

==הערות שוליים==

קטגוריה:מחברי ספרי שו"ת
קטגוריה:טבריה: רבנים ראשיים
קטגוריה:טבריה: אישים
קטגוריה:אבות בתי דין
קטגוריה:רבנים מרוקאים
דוד
קטגוריה:ארץ-ישראלים שנפטרו ב-1897
קטגוריה:אנשי עליות קדומות לארץ ישראל
קטגוריה:עולים לארץ ישראל בשנים 1800–1881
Guns Don't Kill People... Lazers Do

Guns Don't Kill People... Lazers Do (בעברית: רובים לא הורגים אנשים... לייזר כן) הוא אלבום הבכורה של ההרכב מוזיקלי האמריקאי מייג'ור לייזר.<ref name=":0"></ref> האלבום יצא לאור ב-16 ביוני 2012, על ידי חברת התקליטים דאונטאון רקורדס.<ref name=":0" /> מתוך האלבום יצאו שלושה סינגלים.

==רשימת רצועות==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|16 ביוני 2009
|הורדה דיגיטלית • תקליט • תקליטור
|דאונטאון רקורדס
|<ref></ref>
|}

==קישורים חיצוניים==

== הערות שוליים ==

קטגוריה:אלבומי בכורה מ-2009
קטגוריה:אלבומים שהופקו על ידי דיפלו
מחמוד ברזאנג'י

שייח' מַחְמוּד בֶּרְזַנְגִ'י (בכורדית: شێخ مه‌حموود بەرزنجی; 1878 - 9 באוקטובר 1956) היה מייסד צבא פֶּשְׁמַרְגַה והמייסד ומלך היחיד של ממלכת כורדיסטן בין 1922 ועד אשר סופחה הממלכה בידי המנדט הבריטי בעיראק בשנת 1924. מתוך מספר מרידות כורדיות בראשותו הוא הקים את הממלכה הכורדית והפך למלכה. דתו הייתה אסלאם סופי.

== ביוגרפיה ==
נולד בתור מַחְמוּד חָפִיד זֶדָה, מחמוד היה מנהיג לאומי כורדי שאפתן מאוד וקידם את הרעיון של הכורדים השולטים במדינתם וזוכים לעצמאות מהבריטים. כפי שמתאר האקדמאי הפוליטי צ'ארלס טריפ, הבריטים מינו אותו למושל סולימאניה בדרום כורדיסטן כדרך להשיג שלטון עקיף באזור זה. הבריטים רצו את השלטון העקיף הזה עם מחמוד הפופולרי ליד ההגה, שלדעתם יתן להם פנים וירגיע את הרוחות באזור. עם זאת, עם מעט כוח בריטי משגיח עליו, למחמוד היו שאיפות ליותר עבור עצמו ועבור העם הכורדי.

עד 1920 מחמוד, למורת רוחה של בריטניה, השתמש בכוחו נגד הבריטים על ידי לכידת פקידים בריטים באזור הכורדים והתחיל התקוממות נגד הבריטים. כפי שכותב ההיסטוריון קווין מקייקרמן, "המרד נמשך עד שנפצע מחמוד בקרב, שהתרחש בדרך בין כירכוכ לסולימאניה. הוא נפל על ידי הכוחות הבריטיים, והוא נידון למוות אך מאוחר יותר נכלא במבצר בריטי בהודו." מחמוד נשאר בהודו עד שנת 1922.

לאחר חזרתו בשנת 1922 הדף ביחד עם הבריטים את הכוחות הטורקים שניסו לכבוש מחדש את האזור ביחד עם המפקד הבריטי פרסי קוקס. על פועלו ניתנה לו הרשות להקים ממלכה סמי-ריבונית של כורדיסטן. בשביל הרגעת הרוחות באזור ניתנו למחמוד עוד ועוד זכויות וכוחות עד אשר הוכר בתור "מֶלֶךְ מַמְלֶכֶת כּוּרְדִּיסְטָן". כאשר השייח' ניסה לעבוד ביחד עם הטורקים לעצמאות מלאה מהבריטים קוקס הבין את המצב ובשנת 1923 הוא הכחיש מהכורדים כל כוח בממשלה והתחרט מהצעתו למדינה עצמאית משלהם. מחמוד היה המלך עד שנת 1924 והיה מעורב בהתקוממויות רבות נגד הבריטים עד שנת 1932, אז הצליחו חיל האוויר המלכותי ועיראקים מיומנים לתפוס את השייח' מחדש ולהגלות אותו לדרום עיראק.

בשנת 1941 הבריטים הרשו למחמוד לחזור לסולימאניה. מחמוד נפטר בחיק משפחתו בשנת 1956. הוא עדיין זכור היום עם תצוגות לזכרו סביב כורדיסטן העיראקית ובמיוחד בסולימאניה. זכור כגיבור העם הכורדי.

== ביבליוגרפיה ==
* ספר: מלחמות בבל החדשה - פסח מלובני

==קישורים חיצוניים==

קטגוריה:אנשי צבא כורדים
קטגוריה:פוליטיקאים כורדים
קטגוריה:ילידי 1878
קטגוריה:נפטרים ב-1956
קלברט צ'ייני

קלברט נת'ניאל צ'ייני (באנגלית: Calbert Nathaniel Cheaney; נולד ב-17 ביולי 1971) הוא כדורסלן עבר אמריקאי, אשר שיחק בליגת ה-NBA בין השנים 1993–2006. ממוצעיו הכוללים לאורך 13 עונותיו בליגה הם 9.5 נקודות, 3.2 ריבאונדים ו-1.7 אסיסטים למשחק.

==קריירת מכללות==
צ'ייני נולד וגדל בעיר אוונסוויל שבאינדיאנה, ובין השנים 1989–1993 למד באוניברסיטת אינדיאנה. לאורך תקופתו בקבוצת הכדורסל של האוניברסיטה ("אינדיאנה הוז'רס") שיחק תחת המאמן בוב נייט, ובכל 4 העונות היה הקלעי המוביל שלה, עם ממוצע כולל של 19.8 נקודות למשחק. בעונת 1991/1992 הוביל את ההוז'רס לפיינל פור טורניר אליפות המכללות, אולם במשחק חצי הגמר מול אוניברסיטת דיוק קלע 11 נקודות בלבד, וקבוצתו הפסידה בתוצאה 78–81.

בעונתו האחרונה, 1992/1993, זכה בפרס נייסמית' ובפרס ג'ון אר. וודן המוענקים לשחקן המצטיין בליגת המכללות, לאחר שממוצעיו עמדו על 22.4 נקודות, 6.4 ריבאונדים ו-2.4 אסיסטים למשחק. על אף הצטיינותו, הודחה אינדיאנה מטורניר המכללות בשלב רבע הגמר (NCAA Elite Eight), כשהפסידה מול אוניברסיטת קנזס בתוצאה 77–83. במהלך אותה עונה עקף את גלן רייס כ"מלך הסלים" של מחוז Big-Ten בכל הזמנים, ואת קריירת המכללות סיים עם 2,613 נקודות בסך הכול.

==קריירת משחק ב-NBA==
בדראפט ה-NBA{{כ}} 1993 נבחר צ'ייני בבחירה השישית, על ידי וושינגטון בולטס. בעונת הרוקי שלו קלע 12.0 נקודות בממוצע למשחק, וב-5 העונות הבאות נותר אחד השחקנים הבולטים של וושינגטון, לצדם של כריס ובר, ג'וואן הווארד, רוד סטריקלנד וגאורגה מורשאן, עם ממוצע של 12.9 נקודות למשחק. עונתו הטובה ביותר מבחינה סטטיסטית הייתה , בה קבע שיאי קריירה של 16.6 נקודות, 4.1 ריבאונדים ו-2.3 אסיסטים בממוצע למשחק.

באוגוסט 1999, לאחר 6 עונות עם הבולטס, חתם על חוזה בבוסטון סלטיקס. בעונתו היחידה בקבוצה קלע 4.0 נקודות למשחק בלבד.

לקראת עונת הועבר עם רוברט פאק לדנוור נאגטס, בתמורה לבראיינט סטית'. באותה עונה השתתף בתשעה משחקים בסך הכול, בשל פציעה, ובעונה העוקבת קלע 7.3 נקודות למשחק עבור הנאגטס.

ביולי 2002 חתם ביוטה ג'אז על חוזה לעונה אחת, וסיומה עבר לשחק בגולדן סטייט ווריורס. בקיץ 2006, לאחר 3 עונות עם הווריורס, פרש צ'ייני ממשחק, בגיל 34. לאורך הקריירה העפילה קבוצתו לפלייאוף ה-NBA פעמיים בלבד ( ו-), ובשתי הפעמים הודחה בסיבוב הראשון.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:אינדיאנה: כדורסלנים
קטגוריה:כדורסלני אוניברסיטת אינדיאנה
קטגוריה:בחירות דראפט של וושינגטון בולטס
קטגוריה:כדורסלני וושינגטון בולטס
קטגוריה:כדורסלני וושינגטון ויזארדס
קטגוריה:כדורסלני בוסטון סלטיקס
קטגוריה:כדורסלני דנוור נאגטס
קטגוריה:כדורסלני יוטה ג'אז
קטגוריה:כדורסלני גולדן סטייט ווריורס
קטגוריה:חברי היכל התהילה של כדורסל המכללות
קטגוריה:אמריקאים שנולדו ב-1971
Hero (אלבום של מארן מוריס)

Hero (בעברית: גיבורה) הוא אלבום הבכורה של הזמרת-יוצרת האמריקאית מארן מוריס.<ref name=":0"></ref><ref></ref><ref></ref> אלבום הבכורה יצא לאור ב-3 ביוני 2016, על ידי חברת התקליטים קולומביה נאשוויל.<ref name=":0" /> מתוך אלבום הבכורה יצאו ארבעת הסינגלים: "My Church", "80s Mercedes", "I Could Use a Love Song" ו-"Rich".<ref name=":0" />

אלבום הבכורה הגיע למקום החמישי במצעד הבילבורד 200.<ref></ref>

== רקע ==
האלבום הופק על ידי בוסבי, איאן פיצ'וק, בראד היל, מארן מוריס וברט טיילר.<ref name=":0" /> איגוד תעשיית ההקלטות האמריקאי (RIAA) העניק לאלבום את תואר הפלטינה, על מכירות של למעלה ממיליון עותקים במדינה,<ref name=":1"></ref> תוך שאיגוד תעשיית ההקלטות הקנדי העניק לו את תואר הזהב, על מכירות של למעלה מ-40,000 עותקים במדינה.<ref name=":2"></ref>

הביקורות שהופנו כלפי האלבום היו חיוביות והוא דורג ארבע פעמים ברשימות סוף השנה של מגזין הבילבורד.<ref></ref><ref></ref><ref></ref><ref></ref>

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref name=":1" />
|פלטינה
|1,000,000<small></small>
|-
!קנדה (Music Canada)<ref name=":2" />
|זהב
|40,000<small></small>
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:אלבומי בכורה מ-2016
קטגוריה:אלבומי מארן מוריס
קטגוריה:אלבומי קאנטרי פופ
קטגוריה:אלבומי פלטינה בארצות הברית
Girl (אלבום של מארן מוריס)

Girl (בעברית: ילדה) הוא אלבום האולפן השני של הזמרת-יוצרת האמריקאית מארן מוריס.<ref name=":3"></ref><ref name=":4"></ref><ref name=":5"></ref> האלבום יצא לאור ב-8 במרץ 2019, על ידי חברת התקליטים קולומביה נאשוויל.<ref name=":3" /><ref name=":4" /><ref name=":5" /> מתוך האלבום יצאו שלושת הסינגלים: "Girl", "The Bones", ו-"To Hell & Back".<ref name=":0"></ref>

האלבום הגיע למקום הרביעי במצעד הבילבורד 200.<ref></ref>

== רקע ==
האלבום הופק על ידי בוסבי, מארן מוריס וגרג קורסטין שעבד עם מוריס על הלהיט הגדול ביותר שיצא מתוך האלבום, "The Bones".<ref name=":3" /><ref></ref> איגוד תעשיית ההקלטות האמריקאי (RIAA) העניק לאלבום את תואר הזהב, על מכירות של למעלה מחצי מיליון עותקים במדינה.<ref name=":1"></ref> סך העותקים הפיזיים שנמכרו מהאלבום הוא 91,000.<ref></ref>

הביקורות שהופנו כלפי האלבום היו חיוביות והוא דורג פעמיים ברשימות סוף השנה של מגזין הבילבורד.<ref></ref><ref></ref>

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref name=":1" />
|זהב
|525,000<small></small><ref></ref>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
|-
!עולם
|8 במרץ 2019
|הזרמת מוזיקה • הורדה דיגיטלית
|קולומביה נאשוויל
|}

== קישורים חיצוניים ==

== הערות שוליים ==

קטגוריה:אלבומי מארן מוריס
קטגוריה:אלבומי קאנטרי פופ
קטגוריה:אלבומי זהב בארצות הברית
To Hell & Back

To Hell & Back (בעברית: לגיהנום & חזרה) הוא סינגל שהוקלט על ידי הזמרת-יוצרת האמריקאית מארן מוריס, מתוך אלבום האולפן השני שלה, Girl.<ref name=":0"></ref><ref name=":1"></ref><ref name=":2"></ref> השיר יצא לאור ב-30 במרץ 2020, על ידי חברת התקליטים קולומביה נאשוויל, כסינגל השלישי מתוך האלבום.<ref name=":0" /><ref name=":1" /><ref name=":2" />

השיר הגיע למקום ה-45 במצעד שירי הקאנטרי.<ref></ref>

== רקע וכתיבה ==
השיר נכתב על ידי מארן מוריס, ג'סי ג'ו דילון ולורה ולץ והופק על ידי בוסבי ומארן מוריס גם כן.<ref name=":3"></ref> המפיק המוזיקלי בוסבי עבד עם מוריס על אלבום הבכורה שלה Hero, שיצא בשנת 2016 והפיק עבורה שירים רבים כדוגמת "Sugar", "Rich", "My Church" ו-"I Could Use a Love Song".<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-13 מיליון השמעות.<ref></ref>

== וידאו קליפ ==
ב-8 במרץ 2019, העלתה מארן מוריס לערוץ היוטיוב שלה את האודיו הרשמי של השיר, ביחד עם שאר קובצי האודיו של שירי האלבום, Girl.<ref name=":4"></ref> באודיו ניתן לראות את עטיפת האלבום ולא את עטיפתו הרשמית שיצאה בסמוך לצאתו כסינגל במרץ 2020.<ref name=":4" /> קליפ המילים של השיר הועלה ליוטיוב ב-26 במרץ 2020.<ref></ref>

בנוסף לכך, הופעה מוריס בשיקגו, תוך שהיא ביצעה שם את השיר.<ref name=":5"></ref> ההופעה הועלתה ליוטיוב גם כן.<ref name=":5" />

== מיקומי שיא ==

== היסטוריית יציאות לאור ==
{| class="wikitable plainrowheaders"
|-
! scope="col" | מדינה
! scope="col" | תאריך יציאה
! scope="col" | פורמט
! scope="col" | חברת תקליטים
! scope="col" | מקור
|-
! rowspan="2" scope="row" | עולם
| 8 במרץ 2019
|הזרמת מוזיקה • הורדה דיגיטלית
| rowspan="2" | קולומביה נאשוויל
|<ref name=":3" />
|-
| 30 במרץ 2020
|רדיו קאנטרי
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2020
קטגוריה:שירי מארן מוריס
קטגוריה:שירים באנגלית
קטגוריה:שירים שנכתבו על ידי מארן מוריס